Ioannes Claudius Duvalier
Ioannes Claudius, vulgo Jean-Claude Duvalier (ad Portum Principis natus die 3 Iulii 1951; ibidem die 4 Octobris 2014 mortuus), filius tyranni Francisci Duvalier uxorisque eius Simonae, fuit et ipse tyrannus vel praeses Haitiae, patri successor, a die 22 Aprilis 1971 ad 7 Februarii 1986. Francisco "Papa Doc" agnominato, scilicet "pater medicus" (medicus enim olim meruit), Ioannes Claudius "Bébé Doc" nuncupatus est.